קמילה קביו

אקרלה קמילה קביו אסטרבאו (בספרדית: Karla Camila Cabello Estrabao; נולדה ב-3 במרץ 1997) היא זמרת ופזמונאית אמריקאית-קובנית. התפרסמה בלהקת הבנות "Fifth Harmony", שהוקמה בשנת 2012 בתוכנית "The X Factor".

== ילדות ==
קביו נולדה בקוחימר ברובע הוואנה דל אסטה של הוואנה בקובה, לסינו אסטרבאו ואלחנדרו קביו. היא ממוצא מקסיקני וקובני. במשך רוב ילדותה, היא ומשפחתה עברו הלוך ושוב בין הוואנה למקסיקו סיטי, מקסיקו (ארץ מולדתו של אביה), לפני המעבר למיאמי, פלורידה, כשהייתה בת חמש. למדה בבית ספר ציבורי במיאמי, אך עזבה את לימודיה בעודה בכיתה ט', על מנת להתמקד בקריירת השירה שלה.

== קריירה ==
=== 2012–2016: "האקס פקטור" ופיפת' הרמוני ===
קמילה קביו נבחנה עבור "The X Factor" בגרינסבורו, קרוליינה הצפונית. לאחר שהודחה בשלב השני של התחרות, נקראה קביו בחזרה אל הבמה יחד עם אלי ברוק, נורמני קורדיי, לורן חורגי ודיינה ג'יין כדי ליצור את להקת הבנות שהפכה לימים לפיפת' הרמוני. הן חתמו על חוזה משותף עם סייקו מיוזיק חברת תקליטים בבעלותו של סיימון קאוול, ואפיק רקורדס, חברת התקליטים של אל. איי ריד, לאחר שזכו במקום השלישי בתחרות.

הלהקה הוציאה לאור לאחר מכן את המיני-אלבום "Better Together", בשנת 2013, ובנוסף גם את אלבומי האולפן "Reflection" בשנת 2015 ו-7/27 בשנת 2016, שהניבו סינגלים כגון "Worth It" ו-"Work from Home", ואת האלבום Fifth Harmony, שיצא ב-25 באוגוסט 2017, לאחר עזיבתה של קביו.

ב-19 בדצמבר 2016 הודיעה הלהקה על עזיבתה של קביו.

=== 2017–2018: Camila ===
בנובמבר 2015, קביו פרסמה דואט עם הזמר הקנדי שון מנדס ששמו "I Know What You Did Last Summer", שיר שכתבו יחד. השיר הגיע למקום ה-20 בארצות הברית, והוסמך כפלטינה על ידי איגוד תעשיית ההקלטות האמריקאי. ב-14 באוקטובר 2016, קביו פרסמה סינגל משותף עם הראפר האמריקאי משין גאן קלי שנקרא "Bad Things", שהגיע למקום הרביעי במצעד השירים של ארצות הברית. קביו נכללה ברשימת בני הנוער המשפיעים של 2016 של טיים מגזין.

ב-25 בינואר 2017, "Love Incredible", שיתוף פעולה עם הדי ג'יי הנורווגי קשמיר קאט, דלף לרשת. הגרסה הרשמית של השיר יצאה ב-16 בפברואר 2017, והיא כלולה באלבום הבכורה של קשמיר קאט, "9". מאוחר יותר קביו לקחה חלק ב-"Hey Ma", שיתוף פעולה מוזיקלי עם פיטבול וג'יי באלווין בשביל הפסקול של הסרט מהיר ועצבני 8. הסינגל והווידאו קליפ לגרסה הספרדית של השיר יצאו ב-10 במרץ 2017. הגרסה האנגלית של השיר יצאה ב-6 באפריל 2017. הזמרת הופיעה גם בשיתוף פעולה עם מייג'ור לייזר, טראוויס סקוט וקוואבו בשיר, "Know No Better".

לאחר מכן, אישרה קביו כי אלבום הבכורה שלה יצא לאור בשנת 2018, ועל מנת לקדמו הוציאה לאור את השיר "Havana", כסינגל מוביל מהאלבום. השיר הגיע למקום הראשון במצעד הסינגלים הבריטי, מצעד הבילבורד הוט 100, ומצעדים נוספים אחרים.

קביו שינתה את שם אלבום הבכורה שלה, שהיה אמור להיקרא "The Hurting. The Healing. The Loving" ל-"Camila", והוא יצא לאור ב-12 בינואר 2018. הסינגל הראשון שלה, "Crying in the Club", יצא לאור ב-19 במאי 2017, וקביו ביצעה אותו בטקס פרסי המוזיקה של בילבורד באותה השנה. קביו הופיעה כמופע הפתיחה בסיבוב ההופעות של ברונו מארס, "24K Magic World Tour". אך עקב ההצלחה המועטה של הסינגל, הוחלט להוציא אותו מן האלבום. כמו כן, קביו הובילה את קמפיין הסתיו של חברת האופנה Guess, בשנת 2017.

ב-14 בפברואר הכריזה קביו על סיבוב הופעות עולמי בשם "Never Be The Same Tour". סיבוב ההופעות העולמי התחיל ב-14 באפריל בוואנקובר, קנדה. והסתיים ב-23 באוקטובר 2018 בסאן ג'ואן שבברזיל. זהו גם סיבוב ההופעות הראשון של קביו בתור קריירת סולו. קביו גם הופיעה כמופע חימום בסיבוב ההופעות העולמי של הזמרת טיילור סוויפט "Taylor's swift Reputation stadium Tour".

בדצמבר 2018 הייתה קביו מועמדת לשני פרסי גראמי - פרס גראמי על ביצוע סולו הפופ הטוב ביותר על הביצוע החי ל-"Havana" ופרס גראמי לאלבום הפופ הווקאלי הטוב ביותר על Camila.

=== 2019–2020: Romance ===
ב-21 ביוני 2019, הוציא שון מנדס את השיר "Señorita", בשיתוף קביו, שזכה להצלחה רבה בעולם ואף הגיע למקום הראשון במצעד הבילבורד הוט 100.<ref></ref> בנוסף, ביצעה קביו שיתוף פעולה עם הזמר אד שירן בשיר South of the Border יחד עם קארדי בי ביולי 2019.<ref></ref> ב-1 בספטמבר, קביו פרסמה וידאו קליפ קצר בעמוד האינסטגרם שלה, בו נחשף שהאלבום השני שלה יקרא "Romance". יומיים אחר כך הודיעה הכריזה על שני סינגלים חדשים: "Shameless" ו-"Liar", שיצאו לאור ב-5 בספטמבר.<ref></ref> באוקטובר 2019, הוציאה קביו את הסינגלים "Cry for Me" ו-"Easy". ב-15 בנובמבר 2019 הוציאה קביו את הסינגל החמישי לקראת אלבומה, "Living Proof".<ref></ref> אלבומה השני של קביו, Romance, יצא לאור ב-15 בדצמבר 2019. קביו הייתה צפויה לצאת לסיבוב ההופעות השני שלה, The Romance Tour, בחודש מאי 2020 באירופה וצפון אמריקה, אך בעקבות מגפת הקורונה 46 המופעים המתוכננים התבטלו.<ref></ref> ב-6 בינואר 2020, יצא הסינגל "My Oh My" בשיתוף דה-בייבי, אשר הגיע למקום ה-12 במצעד הבילבורד הוט 100.

במרץ ובאפריל של שנת 2020, לקחה קביו חלק במספר מופעי התרמה וירטואליים למען נזקי מגפת הקורונה.<ref></ref><ref></ref> ב-28 במאי השיקה סדרת הופעות אקוסטיות, אותן הקליטה בבית בשם "Priceless Experiences at Home" בערוץ היוטיוב שלה.<ref></ref> המופע השני בסדרה, שהיה אמור להתקיים ב-1 ביוני נדחה ל-15 ביולי בשל מחאות ג'ורג' פלויד.<ref></ref><ref></ref> ב-21 ביוני הוציאה לאור קביו וידאו קליפ של השיר "First Man" לכבוד יום האב.<ref></ref>

=== 2021–2023: סינדרלה, Familia ו-The Voice ===
ב-23 ביולי 2021 הוציאה קביו את הסינגל "Don't Go Yet", הראשון מתוך אלבומה השלישי, Familia.<ref></ref><ref></ref> ב-15 באוקטובר קביו ביצעה את השיר "La Buena Vida" מתוך האלבום.<ref></ref> ב-29 באוקטובר 2021, קביו הוציאה לאור את הסינגל "Oh Na Na" עם מייק טוורס וטייני, שבסופו של דבר לא נכלל באלבום.<ref></ref> ב-4 במרץ 2022 הוציאה קביו את הסינגל "Bam Bam" בהשתתפות הזמר הבריטי אד שירן, עם קליפ נלווה.<ref></ref> השיר זכה להצלחה ברחבי העולם והגיע למקום החמישי במצעד בילבורד גלובל 200. האלבום יצא לאור ב-8 באפריל של אותה השנה וכלל 12 רצועות. האלבום הגיע למקום העשירי במצעד הבילבורד 200.

ב-3 בספטמבר 2021 יצא הסרט "סינדרלה" בכיכובה בשירות הסטרימינג אמזון פריים, הסרט היה לסרט המוזיקלי הנצפה ביותר של שנת 2021.<ref></ref><ref></ref> בחודש נובמבר 2021 קביו הוציאה לאור ביצוע בלעדי לאמזון של שירו של בינג קרוסבי, "I'll Be Home for Christmas".

בחודש מאי 2022 הייתה קביו מופע הפתיחה של גמר ליגת האלופות. באותו החודש קביו הודיעה דרך חשבון הטיקטוק שלה שהיא תהיה מנטורית בגרסה האמריקנית של The Voice בעונתה ה-22 במקום קלי קלרקסון.<ref></ref> ב-27 ביולי הוציא סטרומאה רמיקס לשירו "Mon amour" בהשתתפותה של קביו בו היא שרה בצרפתית.

ב-11 בספטמבר 2022 הופעה במופע רוק בריו.<ref></ref> בין התאריכים ה-13–24 בספטמבר של אותה השנה הייתה קביו מופע החימום של קולדפליי בפרו, קולומביה וצ'ילה במהלך סיבוב ההופעות Music of the Spheres World Tour.<ref></ref> באותו החודש, קביו הוציאה שיתוף פעולה עם קמילו, "Ambulancia" הנכלל באלבומו De Adentro Pa' Afuera. בנוסף, קביו עזבה את אפיק רקורדס וחתמה באינטרסקופ רקורדס, חברה של יוניברסל מיוזיק גרופ.<ref></ref> באוקטובר 2022, אושר כי קביו לא תחזור לעונה ה-23 של The Voice.<ref></ref>

בינואר 2023, קמילו הוציא את הקליפ של "Ambulancia", רצועת באצ'טה פופ בהשתתפות קביו.<ref></ref>

=== 2024–הווה: C,XOXO ===
במרץ 2024, קביו הוציאה סינגל בשם "I Luv It" בהשתתפות פלייבוי קרטי, המסמן את תחילת העידן המוזיקלי החדש שלה. הסינגל מלווה בקליפ בבימויו של ניקולס מנדז. הרצועה, בניהולו האמנותי של אל גווינצ'ו ובהפקה משותפת של ג'ספר האריס, דוגמת את הסינגל "Lemonade" של גוצ'י מיין משנת 2009. קביו קידמה את הסינגל ברשתות החברתיות עם טיזרים לפני יציאתו.<ref></ref> ב-6 במאי 2024 קביו הודיעה שהאלבום הרביעי ייצא ב-28 ביוני.<ref name=":1"></ref> קביו ביצעה את "I Luv It" בקואצ'לה, והופיעה בהפתעה במהלך המופע של לנה דל ריי בסוף השבוע השני של האירוע.<ref></ref> ב-18 ביוני של אותה השנה יצא לאור אלבומה הרביעי של קביו, C,XOXO, הבוחן סגנונות מוזיקליים חדשים מהייפרפופ ועד לרצועות טראפ.<ref name=":2"></ref> האלבום כולל שיתופי פעולה עם אמנים שונים כולל PinkPantheress, פלייבוי קרטי, ליל נאז X, ובאופן בולט, דרייק. דרייק מופיע בשתי רצועות, "Hot Uptown" ו-"Uuugly", מסמן את שיתוף הפעולה הראשון שלו מאז "The Heart Part 6".<ref name=":2" />

בנוסף לקריירה המוזיקלית שלה, קביו מופיעה בסרט הדרמה העצמאי "רוב פיס", שהוקרן לראשונה בפסטיבל הסרטים סאנדנס, שם היא משחקת בתפקיד משמעותי.<ref name=":1" /> בסרט היא מגלמת את נאיה, בת זוגו של רוב פיס, תלמיד אוניברסיטת ייל המתמודד עם אתגרים עקב כליאת ומעורבותו של אביו בסחר בסמים. הסרט מבוסס על הביוגרפיה "The Short and Tragic Life of Robert Peace" מאת ג'ף הובס. הבמאי צ'ואיטל אג'יופור ליהק את קביו לתפקיד לאחר שהתרשם מהכריזמה שלה בהופעתה בסרט "סינדרלה" של קיי קאנון. למרות שלא ביצעה אודישן לתפקיד, רביו קיבלה בהתלהבות את ההצעה להצטרף לסרט לאחר שאג'יופור פנה אליה.<ref></ref>

== סגנון מוזיקלי ==
לקביו מנעד קולי של סופרן.<ref></ref><ref></ref><ref></ref><ref></ref> בילדותה נהגה להקשיב לאמנים כמו הזמר המקסיקני אלחנדרו פרננדז וזמרת הסלסה הקובנית, סליה קרוז.<ref></ref> אלבום הבכורה שלה הוא אלבום פופ ורית'ם אנד בלוז, בעל השפעות של מוזיקה לטינית.<ref></ref><ref name=":0"></ref> בשביל האלבום, קביו איגדה מרכיבים של רגאטון, היפ-הופ ודאנסהול,<ref name=":0" /><ref></ref> ושאבה השראה מאמנים כמו Calle 13 וג'יי באלווין, בנוסף לאופן כתיבת השירים של טיילור סוויפט ואד שירן.<ref></ref> אלבומה השני הושפע ממוזיקת שנות ה-80 ולהקת קווין.<ref></ref>

קביו ציינה את האמנים הבאים כבעלי השפעה על המוזיקה שלה: מייקל ג'קסון, ריהאנה, שאקירה, אלחנדרו סאנס, ביונסה, ג'ון מאייר, דמי לובאטו ואמינם.<ref></ref>

== פילנתרופיה ==
בפברואר 2016, הודיעה קביו על שיתוף פעולה עם "Save the Children", ארגון ללא מטרת רווח, על מנת לעצב חולצת טריקו במהדורה מוגבלת, כדי לעזור להעלות את המודעות לנושאים הנוגעים לשוויון של נשים בחינוך, שירותי בריאות והזדמנויות להצלחה.<ref></ref> ביוני 2016, קביו, יחד עם המפיק בני בלנקו ואמנים שונים, יצרו את הסינגל למטרות צדקה "Power in Me".<ref></ref> קביו שיתפה פעולה עם המוסד ללא כוונת רווח, "Children's Health Fund".<ref></ref>

באפריל 2017, שיתפה קביו פעולה עם זד במופע למען גיוס כספים בשביל האיגוד האמריקאי לחירויות אזרחיות.<ref></ref> בסוף שנת 2017, הצטרפה קביו ללין-מנואל מירנדה ואמנים לטיניים שונים ביצירת הסינגל "Almost Like Praying", למען נזקי ההוריקן בפוארטו ריקו.<ref></ref> קביו גם הודיעה כי כל הרווחים מהסינגל "Havana" יתרמו למען תנועת ה-DREAM, לשמירה על זכויות מהגרים.<ref></ref>

ב-13 ביולי 2018 היא הופיעה בסן חואן ותרמה חלק מרווחי ההופעה לקרן לתמיכה בנפגעי הוריקן מריה.<ref></ref> בנובמבר 2018, קביו הפכה לשגרירה של ארגון "Save the Children".<ref></ref>

במרץ 2019, הודיעה קביו כי היא תורמת 10 אלף דולר לקמפיין מימון המונים למען מהגרים חסרי בית.<ref></ref> באוקטובר 2019, הופיעה קביו במופע התרמה למען מחקר מחלת סרטן השד.<ref></ref>

ביוני 2020, פרסמה קביו בחשבון האינסטגרם שלה פוסט לתמיכה בקהילה הלהט"בית לכבוד חודש הגאווה הבינלאומי ובו היא פרסמה ארגונים ללא מטרת רווח על מנת לתמוך בקהילת הטרנסג'נדרים, להם היא גם תרמה.<ref></ref>

לקראת הבחירות לנשיאות ארצות הברית 2020 לקחה קביו חלק בגיוס כספים למען אזרחי מדינת פלורידה אשר החזיקו בחובות שמנעו מהם לממש את זכות ההצבעה שלהם. גיוס הכספים נערך על ידי הארגון האזרחי FRRC בהובלתו של האקטיביסט דזמונד מיד, במסגרתו גויסו כ-20 מיליון דולר.<ref></ref>

== חיים אישיים ==
בתחילת שנת 2018 החלה קביו לצאת עם מת'יו האסי, ובמהלך שנת 2019 הזוג נפרד.

החל מיולי 2019, החלה קביו לצאת עם הזמר הקנדי שון מנדס<ref></ref> הם אף הוציאו יחד את הלהיט Señorita. השניים הואשמו במספר כלי תקשורת שמערכת היחסים הנרקמת ביניהם היא תרגיל יח"צ.<ref></ref><ref></ref><ref></ref> הם הודיעו על פרידתם בנובמבר 2021.<ref></ref><ref></ref><ref></ref><ref></ref><ref></ref>

קביו סיפרה כי היא סובלת מחרדה והפרעה טורדנית-כפייתית. ב-28 במאי 2020 כתבה על כך מאמר למגזין הוול סטריט ג'ורנל לכבוד חודש המודעות לבריאות הנפש.<ref></ref>

בדצמבר 2019, פוסטים אותם קביו ציטטה מחדש בטאמבלר בין השנים 2012–2013 צפו מחדש ברשת החברתית טוויטר. הפוסטים הכילו הערות גזעניות ושפת גנאי הכוללת את המילה "Nigger", הנחשבת באמריקה לכינוי גנאי בוטה לאדם שחור. חשבון הטאמבלר שלה הוסר מהרשת מיד לאחר פרסום הדברים וקביו התנצלה על דבריה. במרץ 2021 אמרה קביו כי בעקבות הפרשה היא השתתפה במפגשים שבועיים העוסקים בחינוך כנגד גזענות, היא סיפרה <ref></ref>

==דיסקוגרפיה==

===אלבומי אולפן===
* 2018: Camila
* 2019: Romance
* 2022: Familia
* 2024: C,XOXO

==הופעות==
===סבב הופעות===
* 2018: Never Be the Same Tour

=== כמופע חימום ===
* 2017: ברונו מארס - 24K Magic World Tour
* 2018: טיילור סוויפט - Reputation Stadium Tour
*2022: קולדפליי - Music of the Spheres World Tour

== פילמוגרפיה ==
=== סרטים ===
{| class="wikitable sortable"
!שנה
!שם
!דמות
!הערות
|-
|2018
|טיילור סוויפט בהופעה: Reputation
|
|סרט הופעה
|-
|2020
|שון מנדס: פלאות
|
|סרט תיעודי; נטפליקס
|-
|2021
|סינדרלה
|סינדרלה
|
|-
|2023
|טרולים 3: הקול טוב
|ויוה
|דיבוב
|-
|2024
|Rob Peace
|נאיה
|<ref></ref>
|}

=== טלוויזיה ===
{| class="wikitable sortable"
!שנה
!שם
!דמות
!הערות
|-
|2012–2013
|The X Factor
|
|מתחרה: עונה 2
אורחת: עונה 3, פרק 1
|-
|2014
|מעמידות פנים
|
|עונה 2; פרק 6
|-
|2015
|ברבי בבית החלומות
|
|עונה 7; פרק 3
|-
|2017
|One Love Manchester
|
|ספיישל טלוויזיוני
|-
|2019
|סאטרדיי נייט לייב
|
|אורחת מוזיקלית
עונה 45; פרק3
|-
| rowspan="2" |2020
|iHeart Living Room Concert for America
|
|משדר מוזיקלי
|-
|Together at Home
|
|משדר צדקה טלוויזיוני
|-
|2021–2022
|The Voice
|
|יועצת לקבוצה של ג'ון לג'נד שופטת בעונה 22<ref></ref>
|-
| rowspan="2" |2022
|סאטרדיי נייט לייב
|
|אורחת מוזיקלית
|-
|קארפול קריוקי
|
|
|}

=== רשת ===
{| class="wikitable sortable"
!שנה
!שם
!דמות
!הערות
|-
| rowspan="2" |2018
|Camila Cabello: Made in Miami
|
|סרט תיעודי קצר
|-
|King of the Golden Sun
|אדיסון ג'ונס
|2 פרקים
|-
| rowspan="2" |2020
|Dear Class of 2020
|
|משדר רשת מיוחד
|-
|Priceless Experiences at Home
|
|סדרת הופעות
|}

== פרסים ומועמדויות ==
קביו מקבלת את פרס "הקליפ הטוב ביותר" בטקס [[פרסי המוזיקה של MTV אירופה בשנת 2018]]
{| class="wikitable sortable plainrowheaders" style="text-align:center;"
! colspan="5" |<big>פרסים בהם זכתה ומועמדויות לפרס</big>
|-
!שנה
!פרס
!קטגוריה
!מועמדות
!תוצאה
|-
!2016
!פרסי בחירת הנוער
|שיר הפרידה הנבחר
|I Know What You Did Last Summer <small>(עם שון מנדס)</small>
|
|-
! rowspan="11" |2017
!פרסי המוזיקה של רדיו דיסני
|שיתוף הפעולה המוזיקלי הטוב ביותר
| rowspan="2" |Bad Things <small>(עם משין גאן קלי)</small>
|
|-
!פרס המוזיקה של בילבורד
|שיתוף הפעולה המוביל בראפ
|
|-
! rowspan="5" |פרסי בחירת הנוער
|הסינגל הנבחר של אמנית
|Crying in the Club
|
|-
|שיר המוזיקה האלקטרונית/דאנס הנבחר
|Know No Better
|
|-
|השיר הלטיני הנבחר
|Hey Ma <small>(עם פיטבול וג'יי באלווין)</small>
|
|-
|האמנית הנבחרת של הקיץ
| rowspan="2" |קמילה קביו
|
|-
|האישה ההורסת הנבחרת
|
|-
!VMA
|שיר הקיץ
|OMG <small>(שיתוף פעולה עם קוואבו)</small>
|
|-
!פרסי המוזיקה של MTV אירופה
|אמן הפופ הטוב ביותר
|קמילה קביו
|
|-
!פרס גראמי הלטיני
|השיר האורבני הטוב ביותר
|Hey Ma <small>(עם פיטבול וג'יי באלווין)</small>
|
|-
!פרסי הנשים של בילבורד
|האמנית הפורצת
| rowspan="5" |קמילה קביו
|
|-
! rowspan="30" |2018
!פרסי בחירת הילדים של ניקלודיאון
|האמן הפורץ האהוב ביותר
|
|-
! rowspan="4" |פרס המוזיקה של בילבורד
|האמן החדש המוביל
|
|-
|הישג המצעדים
|
|-
|האמנית המובילה
|
|-
|שיתוף הפעולה המוביל
|Havana <small>(עם יאנג ת'אג)</small>
|
|-
! rowspan="2" |פרסי המוזיקה של רדיו דיסני
|האמן הפורץ של השנה
|קמילה קביו
|
|-
|שיר השנה
|Havana <small>(עם יאנג ת'אג)</small>
|
|-
! rowspan="3" |פרסי בחירת הנוער
|האמנית הנבחרת
| rowspan="2" |קמילה קביו
|
|-
|האמנית הנבחרת של הקיץ
|
|-
|הסינגל הנבחר של אמנית
|Havana <small>(עם יאנג ת'אג)</small>
|
|-
! rowspan="4" |VMA
|אמן השנה
|קמילה קביו
|
|-
|שיר השנה
| rowspan="3" |Havana <small>(עם יאנג ת'אג)</small>
|
|-
|שיר הפופ הטוב ביותר
|
|-
|קליפ השנה
|
|-
! rowspan="5" |פרס המוזיקה האמריקאית
|האמן החדש של השנה
| rowspan="2" |קמילה קביו
|
|-
|אמנית הפופ/רוק האהובה ביותר
|
|-
|שיתוף הפעולה של השנה
| rowspan="3" |Havana <small>(עם יאנג ת'אג)</small>
|
|-
|קליפ השנה
|
|-
|שיר הפופ/רוק האהוב ביותר
|
|-
!פרס המוזיקה של אמריקה הלטינית
|אמנית הקרוסאובר האהובה ביותר
|קמילה קביו
|
|-
! rowspan="6" |פרסי המוזיקה של MTV אירופה
|השיר הטוב ביותר
| rowspan="2" |Havana <small>(עם יאנג ת'אג)</small>
|
|-
|הקליפ הטוב ביותר
|
|-
|האמן הטוב ביותר
| rowspan="5" |קמילה קביו
|
|-
|אמן הפופ הטוב ביותר
|
|-
|המעריצים הגדולים ביותר
|
|-
|המופע האמריקאי הטוב ביותר
|
|-
! rowspan="3" |פרס בחירת הקהל
|אמנית השנה
|
|-
|קליפ השנה
|Never Be the Same
|
|-
|אלבום השנה
|Camila
|
|-
!פרס המוזיקה של איגוד תעשיית ההקלטות האוסטרלי
|האמן הבינלאומי הטוב ביותר
|קמילה קביו
|
|-
! rowspan="22" |2019
! rowspan="2" |פרס גראמי
|ביצוע הסולו הטוב ביותר
|Havana <small>(הופעה חיה)</small>
|
|-
|אלבום הפופ הווקאלי הטוב ביותר
|Camila
|
|-
!פרסי המוזיקה הבריטית
|האמנית הבינלאומית הטובה ביותר
| rowspan="2" |קמילה קביו
|
|-
!פרסי בחירת הילדים של ניקלודיאון
|האמנית האהובה ביותר
|
|-
! rowspan="2" |פרסי בחירת הנוער
|שיר המוזיקה האלקטרונית/דאנס הנבחר
|Find U Again <small>(עם מארק רונסון)</small>
|
|-
|השיר הנבחר של הקיץ
| rowspan="6" |Señorita <small>(עם שון מנדס)</small>
|
|-
! rowspan="5" |VMA
|שיתוף הפעולה הטוב ביותר
|
|-
|הסינמטוגרפיה הטובה ביותר
|
|-
|הבימוי האמנותי הטוב ביותר
|
|-
|הכוריאוגרפיה הטובה ביותר
|
|-
|השיר של הקיץ
|
|-
!פרסי המוזיקה החיה של בילבורד
|פרס קידום ושיווק מופע
|Verizon Up x שון מנדס x קמילה קביו
|
|-
! rowspan="3" |פרסי המוזיקה של MTV אירופה
|השיר הטוב ביותר
| rowspan="2" |Señorita <small>(עם שון מנדס)</small>
|
|-
|שיתוף הפעולה הטוב ביותר
|
|-
|אמן הפופ הטוב ביותר
| rowspan="2" |קמילה קביו
|
|-
! rowspan="3" |פרס בחירת הקהל
|אמנית השנה
|
|-
|שיר השנה
| rowspan="2" |Señorita <small>(עם שון מנדס)</small>
|
|-
|קליפ השנה
|
|-
! rowspan="3" |פרס גראמי הלטיני
|הקלטת השנה
| rowspan="3" |Mi Persona Favorita <small>(עם אלחנדרו סאנס)</small>
|
|-
|שיר השנה
|
|-
|שיר הפופ הטוב ביותר
|
|-
!פרס המוזיקה האמריקאית
|שיתוף הפעולה של השנה
| rowspan="2" |Señorita <small>(עם שון מנדס)</small>
|
|-
! rowspan="16" |2020
!פרס גראמי
|ביצוע הפופ הטוב ביותר של צמד/להקה
|
|-
!פרסי המוזיקה הבריטית
|האמנית הבינלאומית הטובה ביותר
| rowspan="2" |קמילה קביו
|
|-
! rowspan="2" |פרסי ספוטיפיי
|האמנית המוזרמת ביותר - למשתמשים מגיל 13 עד 17
|
|-
|שיר יום שני
|Mi Persona Favorita <small>(עם אלחנדרו סאנס)</small>
|
|-
!פרסי בחירת הילדים של ניקולודאון
|שיתוף הפעולה המוזיקלי האהוב ביותר
| rowspan="5" |Señorita <small>(עם שון מנדס)</small>
|
|-
! rowspan="6" |פרסי המוזיקה של iHeartRadio
|שיר השנה
|
|-
|שיתוף הפעולה הטוב ביותר
|
|-
|הקליפ הטוב ביותר
|
|-
|המילים הטובות ביותר
|
|-
|שיר הקאבר הטוב ביותר
|"Someone You Loved"
|
|-
|צבא המעריצים הטוב ביותר
|קמילה קביו
|
|-
!טקס פרסי הגראמי ה-62
|ביצוע הפופ הטוב ביותר של צמד/להקה
|Señorita <small>(עם שון מנדס)</small><ref></ref>
|
|-
!פרסי הווידאו קליפים של MTV
|הצילום הטוב ביותר
|"My Oh My" <small>(בהשתתפות דה-בייבי)</small>
|
|-
!פרסי ג'ונו
|סינגל השנה
| rowspan="3" |Señorita <small>(עם שון מנדס)</small>
|
|-
! rowspan="2" |פרסי המוזיקה של בילבורד
|שיר ההוט 100 המוביל
|
|-
|שיתוף הפעולה המוביל
|
|-
!2021
!פרסי הווידאו קליפים של MTV
|שיר הקיץ
|"Don't Go Yet"
|
|-
! rowspan="11" |2022
!פרסי בחירת הילדים של ניקלודיאון<ref></ref>
|שחקנית קולנוע אהובה
|סינדרלה
|
|-
! rowspan="2" |פרסי בחירת הילדים של ניקלודיאון מקסיקו<ref></ref>
|האמנית הבינלאומית האהובה ביותר
|קמילה קביו
|
|-
|להיט הבינלאומי האהוב ביותר
|"Bam Bam" <small>(עם אד שירן)</small>
|
|-
! rowspan="2" |פרסי הצעירים (Premios Juventud)<ref></ref>
|שיתוף הפעולה הנשי הטוב ביותר
|"Hasta los Dientes" <small>(עם מריה בסרה)</small>
|
|-
|שיתוף פעולה אלוהי
|"Oh Na Na" <small>(עם מייק טאוורס, טייני)</small>
|
|-
! rowspan="4" |פרסי המוזיקה LOS40<ref></ref>
|המופע הבינלאומי הטוב ביותר
|קמילה קביו
|
|-
|האלבום הטוב ביותר
|Familia
|
|-
|השיר הטוב ביותר
| rowspan="2" |"Bam Bam" <small>(עם אד שירן)</small>
|
|-
|שיתוף הפעולה הטוב ביותר
|
|-
! rowspan="2" |פרס בחירת הקהל
|אמנית לשנת 2022
|קמילה קביו
|
|-
|שיתוף הפעולה לשנת 2022
| rowspan="3" |"Bam Bam" <small>(עם אד שירן)</small>
|
|-
! rowspan="2" |2023
!פרסי גראמי
|ביצוע הפופ הטוב ביותר של צמד/להקה
|
|-
!פרסי בחירת הילדים של ניקלודיאון
|שיתוף פעולה מוזיקלי אהוב
|
|-
!2024
!פרס המוזיקה האמריקאית הלטינית<ref name=":02"></ref>
|שיתוף הפעולה הטוב ביותר - טרופי
|"Ambulancia" <small>(עם קמילו)</small>
|
|}

==קישורים חיצוניים==

* 

* [https://atmag.co.il/אנשים/סלבס/קמילה-קביו "לפעמים לא בא לי לשתף, אני אוהבת לשמור את העולם הפרטי שלי לעצמי"], באתר את, 23 בינואר 2019
== הערות שוליים ==

*
קטגוריה:זמרות קובניות
קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:שחקניות קולנוע וטלוויזיה קובניות
קטגוריה:זוכות פרס גראמי הלטיני
קטגוריה:זוכי פרס גראמי הלטיני
קטגוריה:זוכי פרס המוזיקה האמריקאית
קטגוריה:זוכי פרס המוזיקה של בילבורד
קטגוריה:זוכי פרס המוזיקה של MTV אירופה
קטגוריה:זוכי פרס בחירת הנוער
קטגוריה:אישים שהופיעו ברשימת טיים 100 נקסט
קטגוריה:פורבס 30Under30
קטגוריה:מהגרים מקובה לארצות הברית
קטגוריה:משתתפי אקס פקטור (ארצות הברית)
קטגוריה:אמניות סייקו מיוזיק
קטגוריה:אמניות אפיק רקורדס
קטגוריה:אמניות אינטרסקופ רקורדס
קטגוריה:שופטי The Voice
קטגוריה:אמריקאיות שנולדו ב-1997
קטגוריה:אמריקאים שנולדו ב-1997